รัฐบาลไทย-ข่าวทำเนียบรัฐบาล-คำกล่าวนายกรัฐมนตรีในการประชุมผู้นำกลุ่ม ๒๐ (G20) วาระที่ ๔
วันพุธที่ 19 ตุลาคม 2559
คํากล่าวนายกรัฐมนตรีในการประชุมผู้นํากลุ่ม ๒๐ (G20) วาระที่ ๔
คํากล่าวนายกรัฐมนตรีในการประชุมผู้นํากลุ่ม ๒๐ (G20) วาระที่ ๔
วาระที่ ๔:การหารือระหว่างรับประทานอาหารกลางวัน
หัวข้อ การพัฒนาที่มีความเชื่อมโยงและครอบคลุม(Inclusive and interconnected Development)
วันที่ ๕ กันยายน ๒๕๕๙ เวลา ๑๓.๕๕ น.ณ นครหางโจว สาธารณรัฐประชาชนจีน
ประธานาธิบดีสี
และผู้มีเกียรติทุกท่าน
เกือบหนึ่งปีแล้วที่ประชาคมโลกได้ร่วมกันรับรองวาระการพัฒนาที่ยั่งยืน ๒๐๓๐เพื่อการพัฒนาอย่างสมดุลและยั่งยืน โดยให้ความสําคัญกับ“คน”ทุกกลุ่มเพิ่มการเข้าถึงโอกาสและความเจริญอย่างเท่าเทียม โดยไม่ทอดทิ้งใครไว้ข้างหลัง
ผมมองว่าองค์ประกอบสําคัญของการพัฒนาที่มีความเชื่อมโยงและครอบคลุมมี ๓ ส่วนได้แก่
หนึ่งการเป็นหุ้นส่วนระดับโลกเป็นประตูสู่โอกาสให้G20 ช่วย G77 ในลักษณะเครื่องนําทาง(Navigator)ทําให้การพัฒนาG77 และ การบรรลุวาระ ๒๐๓๐ ของโลกเป็นไปได้รวดเร็วขึ้น ที่ผ่านมากลุ่ม G77 ได้สร้างความเป็นหุ้นส่วนเพื่อช่วยกันพัฒนาความเข้มแข็งจากภายในกลุ่ม แต่ด้วยศักยภาพที่จํากัด จําเป็นต้องได้รับความร่วมมือจาก G20 ทั้งความช่วยเหลือ(Aid)ซึ่งเน้นผลในระยะสั้น และการเสริมสร้างขีดความสามารถ(Capacity Building) ซึ่งเป็นการปูทางเพื่อผลในระยะยาว โดยคํานึงถึงความต้องการของกลุ่ม G77 เพื่อให้เกิดการพัฒนาที่มีความเชื่อมโยงและครอบคลุมอย่างแท้จริงด้วย
ผมชื่นชมการที่จีนและกลุ่ม ๒๐ให้ความสําคัญกับวาระการพัฒนา และร่วมมือกับประเทศกําลังพัฒนาโดยเชิญไทยในฐานะประธาน G77 เข้าร่วมการหารือ และจัดทําแผนปฏิบัติการกลุ่ม ๒๐ ว่าด้วยเป้าหมายการพัฒนาที่ยั่งยืน(G20 Action Plan on Sustainable Development Goals)ซึ่งนอกจากระบุความร่วมมือที่จะให้ต่อประเทศกําลังพัฒนาแล้ว ยังอาจเป็นตัวอย่างของแนวปฏิบัติที่ดี รวมทั้งข้อริเริ่มเพื่อการพัฒนาอุตสาหกรรมในแอฟริกาและประเทศกําลังพัฒนาน้อยที่สุด(G20 Initiative on Supporting Industrialisation in Africa and LDCs)ซึ่งสอดคล้องกับเป้าหมายที่ ๙ ของวาระ ๒๐๓๐ ว่าด้วยการพัฒนาอุตสาหกรรม นวัตกรรม และโครงสร้างพื้นฐานและการดําเนินการของG77มาโดยตลอด
แต่เราต้องไม่ลืมภาคการเกษตรซึ่งเป็นรายได้หลักของประเทศกําลังพัฒนาและเป็นแหล่งความมั่นคงทางอาหารและโภชนาการของโลก ซึ่งกําลังประสบปัญหาราคาตกต่ําอย่างมากกลุ่ม ๗๗ สนับสนุนการถ่ายทอดเทคโนโลยีและนวัตกรรมและสนับสนุนให้ G20 ส่งเสริมการใช้หลักการธุรกิจที่ครอบคลุม(Inclusive Business)ในภาคการเกษตร เพื่อช่วยเกษตรกรรายย่อยเข้าเป็นส่วนหนึ่งของห่วงโซ่คุณค่าโลก และได้ประโยชน์ในฐานะผู้บริโภคไปพร้อมกัน
ในส่วนการแก้ไขปัญหาการเปลี่ยนแปลงสภาพภูมิอากาศซึ่งมีผลต่อความอยู่รอดของประเทศกําลังพัฒนา โดยเฉพาะประเทศที่เป็นหมู่เกาะ (SIDS) ผมอยากให้G20 เห็นโอกาสในการสนับสนุนSIDS ด้วย
องค์ความรู้ในการพัฒนาเศรษฐกิจแบบฟื้นฟูและยั่งยืนให้มีขีดความสามารถในการผลิตสินค้าที่มีคุณภาพและฟื้นฟูสิ่งแวดล้อมตามความต้องการของเขา
สองการสร้างความเชื่อมโยงซึ่งเปรียบเสมือนถนนที่ช่วยกระจายความรู้ โอกาสและการพัฒนา ไปยังภาคส่วนต่าง ๆ อย่างทั่วถึง และลดความเหลื่อมล้ําที่มีอยู่ลงผมชื่นชมความพยายามของ G20 ในการลดช่องว่างของการพัฒนาโครงสร้างพื้นฐาน ผ่านการรับรองข้อริเริ่ม“พันธมิตรว่าด้วยความเชื่อมโยงทางโครงสร้างพื้นฐานระดับโลก”ในปีนี้ และการจัดตั้งธนาคารเพื่อการลงทุนในโครงสร้างพื้นฐานเอเชีย(Asian Infrastructure Investment Bank–AIIB)และข้อริเริ่ม“หนึ่งแถบหนึ่งเส้นทาง”ของจีน ซึ่งสามารถทํางานส่งเสริมกับกลไกระหว่างประเทศเพื่อการพัฒนาอื่นๆ ให้ประสานสอดคล้องกันและขอย้ําว่า เราต้องไม่มองข้ามความเชื่อมโยงด้านกฎระเบียบและสถาบันและที่สําคัญคือการเชื่อมโยงระหว่างประชาชนโดยการส่งเสริมปฏิสัมพันธ์การไปมาหาสู่และการท่องเที่ยว เชื่อมโยงเครือข่ายถนน ทางรถไฟ ทางเรือ และเที่ยวบินให้มากขึ้น
สามแต่ละประเทศมีศักยภาพและข้อจํากัดของสังคมหรือระบบเศรษฐกิจที่แตกต่างกัน ผมเห็นว่าไม่มีสูตรตายตัวในการสร้างการพัฒนาที่ยั่งยืนเราต้องให้ความสําคัญกับแนวทางการพัฒนาที่เหมาะกับบริบทของแต่ละประเทศ(Home-Grown Approaches) ซึ่งเป็นการสร้างเอกภาพบนความแตกต่าง ด้วยการแลกเปลี่ยนประสบการณ์และแนวปฏิบัติที่ดีระหว่างกัน
สําหรับไทย ได้น้อมนําหลักปรัชญาของเศรษฐกิจพอเพียง(SEP)ของพระบาทสมเด็จพระเจ้าอยู่หัวที่เน้นการพัฒนาที่มีประชาชนเป็นศูนย์กลางเปิดโอกาสให้ชุมชนมีส่วนร่วมบนแนวคิด
ความพอประมาณ ความมีเหตุผล และการมีภูมิคุ้มกัน พร้อมกับปลูกฝังคุณธรรม และพัฒนาองค์ความรู้ เพื่อให้สังคมพัฒนาได้อย่างเข้มแข็งและยั่งยืน สิ่งนี้ช่วยให้ไทยก้าวผ่านปัญหาทางเศรษฐกิจและสังคมมาโดยตลอด
กว่า ๑๐ ปีที่ผ่านมา ไทยได้แลกเปลี่ยนประสบการณ์โดยนําหลัก SEP ไปประยุกต์ใช้ในประเทศกําลังพัฒนาในบริบทต่างๆ กันแล้ว กว่า ๙๘ ประเทศ และตั้งแต่รับตําแหน่งประธาน G77 เมื่อต้นปี ไทยได้ดําเนินโครงการSEP for SDGs Partnershipอย่างต่อเนื่อง ทั้งผ่านความร่วมมือ ทวิภาคี ไตรภาคีกับ G20 อาทิ เยอรมัน และร่วมเป็นหุ้นส่วนการพัฒนา (Development Partner) กับสมาชิก G20 ในกรอบอนุภูมิภาคลุ่มน้ําโขงต่าง ๆ อาทิ จีน สหรัฐอเมริกา ญี่ปุ่น เกาหลีใต้ อินเดีย ไทยพร้อมร่วมมือกับสมาชิก G20 ที่สนใจเพื่อขยายความร่วมมือเพื่อสนับสนุนการพัฒนาอย่างยั่งยืนในประเทศกําลังพัฒนาอื่น ๆ ต่อไป
ขอบคุณครับ
* * * * * * * * *
กรมเศรษฐกิจระหว่างประเทศ
กระทรวงการต่างประเทศ